CELEX: 32015R0984
Language: bg
Date: 2015-06-24 00:00:00
Title: Регламент за изпълнение (ЕС) 2015/984 на Комисията от 24 юни 2015 година за одобряване на меден пиритион като съществуващо активно вещество за използване в биоциди за продуктов тип 21 (Текст от значение за ЕИП)

25.6.2015   
            
            
               BG
            
            
               Официален вестник на Европейския съюз
            
            
               L 159/43
            
         РЕГЛАМЕНТ ЗА ИЗПЪЛНЕНИЕ (ЕС) 2015/984 НА КОМИСИЯТА
   от 24 юни 2015 година
   за одобряване на меден пиритион като съществуващо активно вещество за използване в биоциди за продуктов тип 21
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:
   
               (1)
            
            
               С Делегиран регламент (ЕС) № 1062/2014 на Комисията (2) е установен списък на съществуващите активни вещества, които трябва да бъдат оценени с оглед на евентуалното им одобряване за използване в биоциди.
            
         
               (2)
            
            
               Този списък включва меден пиритион.
            
         
               (3)
            
            
               На медния пиритион е направена оценка съгласно член 16, параграф 2 от Директива 98/8/ЕО на Европейския парламент и на Съвета (3) за използване в продуктов тип 21 — продукти против замърсяване, определен в приложение V към същата директива, който съответства на продуктов тип 21, определен в приложение V към Регламент (ЕС) № 528/2012.
            
         
               (4)
            
            
               За оценяващ компетентен орган беше определена Швеция и в съответствие с член 14, параграфи 4 и 6 от Регламент(ЕО) № 1451/2007 на Комисията (4) на 28 януари 2011 г. тя представи на Комисията доклад за оценката, придружен с препоръки.
            
         
               (5)
            
            
               В съответствие с член 7, параграф 1, буква б) от Делегиран регламент (ЕС) № 1062/2014 на 3 октомври 2014 г. Комитетът по биоцидите изготви становището на Европейската агенция по химикалите, като взе предвид заключенията на оценяващия компетентен орган.
            
         
               (6)
            
            
               Съгласно това становище може да се очаква, че биоцидите, които се използват за продуктов тип 21 и съдържат меден пиритион, отговарят на изискванията, посочени в член 5 от Директива 98/8/ЕО, ако са изпълнени определени условия, свързани с неговата употреба.
            
         
               (7)
            
            
               Поради това е целесъобразно медният пиритион да бъде одобрен за използване в биоциди за продуктов тип 21, при спазване на специалните условия, определени в приложението.
            
         
               (8)
            
            
               Необходимо е допълнително потвърждаване на приемливостта на рисковете, свързани с употребата на продукти против замърсяване, както и на пригодността на предложените мерки за ограничаване на рисковете. За да може към момента, в който се подновяват одобренията на съществуващите активни вещества против замърсяване, да се улеснят прегледът и сравнението на рисковете и ползите от посочените вещества, както и на приложените мерки за ограничаване на риска, датата на изтичане на одобрението на посочените вещества следва да бъде същата.
            
         
               (9)
            
            
               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   Медният пиритион се одобрява като активно вещество за използване в биоциди за продуктов тип 21 при спазване на спецификациите и условията, определени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юни 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).
   
      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоцидни продукти (ОВ L 123, 24.4.1998 г., стр. 1).
   
      (4)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Срок на изтичане на одобрението
               
               
                  Продуктов тип
               
               
                  Специални условия
               
            
                  Меден пиритион
               
               
                  Наименование по IUPAC:
                  бис(1-хидрокси-1H-пиридин-2-тионато-O,S)мед
                  ЕО №: 238-984-0
                  CAS номер: 14915-37-8
               
               
                  950 g/kg
               
               
                  1 октомври 2016 г.
               
               
                  31 декември 2025 г.
               
               
                  21
               
               
                  При оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  Разрешенията на биоциди трябва да съдържат следните условия:
                  
                              1)
                           
                           
                              Продукти, съдържащи меден пиритион, не се разрешават за непрофесионални потребители и не се употребяват от тях.
                           
                        
                              2)
                           
                           
                              За промишлените или професионалните потребители се установяват процедури за безопасна работа и подходящи организационни мерки. Продуктите се използват с подходящи лични предпазни средства, ако експозицията не може да бъде намалена до приемливо равнище с други средства.
                           
                        
                              3)
                           
                           
                              Етикетите, а също и указанията за употреба — при наличие на такива, трябва да указват, че децата трябва да се държат настрана до пълното изсъхване на обработените повърхности.
                           
                        
                              4)
                           
                           
                              На етикетите и на информационните листове за безопасност — когато това е предвидено — на разрешените продукти се посочва, че дейностите по прилагане, поддръжка и ремонт трябва да се извършват в обособена зона и върху непропусклива твърда основа с предпазен насип, за да се предотвратят преки изпускания и да се сведат до минимум емисиите в околната среда, и че всички изпускания или отпадъци, съдържащи меден пиритион, трябва да бъдат събирани за повторна употреба или обезвреждане.
                           
                        
                              5)
                           
                           
                              За продукти, които могат да доведат до наличието на остатъчни вещества в храни или фуражи, се проверява необходимостта от определяне на нови или изменяне на съществуващите максимално допустими граници на остатъчните вещества (МДГОВ) в съответствие с Регламент (ЕО) № 470/2009 на Европейския парламент и на Съвета (2) или Регламент (ЕО) № 396/2005 на Европейския парламент и на Съвета (3), като се предприемат всички подходящи мерки за ограничаване на риска, за да се гарантира, че приложимите МДГОВ няма да бъдат превишени.
                           
                        
            
         (1)  Посочената в тази колона чистота беше минималната степен на чистота на активното вещество, използвано за оценката, извършена в съответствие с член 16, параграф 2 от Директива 98/8/ЕО. Активното вещество в пуснатия на пазара продукт може да бъде със същата или с различна чистота, ако е доказана техническата му равностойност с оцененото активно вещество.
      
         (2)  Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологично активни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (ОВ L 152, 16.6.2009 г., стр. 11).
      
         (3)  Регламент (ЕО) № 396/2005 на Европейския парламент и на Съвета от 23 февруари 2005 година относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1).